钦定古今图书集成/明伦汇编/官常典/第057卷 > 楚夷王郢客
## 钦定古今图书集成/明伦汇编/官常典/第057卷 > 楚夷王郢客

按《汉书·楚元王交传》：“元王少时，尝与鲁穆生、白生、申
公俱受《诗》于浮丘伯。元王至楚，以穆生、白生、申公为
中大夫。高后时，浮丘伯在长安，元王遣子郢客与申
公俱卒业。文帝时，申公为诗最精，以为博士。元王好
《诗》，诸子皆读《诗》，申公始为《诗》传，号《鲁诗》。高后时，以元
王子郢客为宗正，封上邳侯。元王薨，太子辟非先卒”，
文帝乃以宗正上邳侯郢客嗣，是为夷王。申公为博
士，失官，随郢客归，复以为中大夫。立四年薨，子戊嗣。